《旅夜书怀》
清代·吴保初

明日江城道，行踪不可留。孤灯怨遥夜，残月落高楼。

风雪岁云暮，关山我旧游。故人何日见，樽酒化离愁。

作者简介：（1869—1913）安徽庐江人，字彦复，号君遂。吴长庆子。荫生。官刑部主事，与刚毅争一案，愤而自脱公服出署。弃官后居上海，曾电请西太后归政光绪帝。后以唐才常事牵连，避往日本年余而归。工诗文，与陈衍等相酬和。有《未焚草》、《北山楼诗文集》。